# Alamans de Dròt

Alamans de Dròt, o Alemans de Dròt (veire la partida toponimia), foneticament [ale'maŋ de 'dro] (Allemans-du-Dropt en francés) es una comuna agenesa, situada dins lo departament d'Òut e Garona e la region de Novèla Aquitània, ancianament d'Aquitània.

## Geografia
### Perimètre deu territòri

Comunas confrontantas de Alemans de Dròt :
| Pardalhan quadripunt | Mostièr | |
| Monteton | | Romanha |
| | Cambas | Puèg Arampion |

## Toponimia

Bénédicte Boyrie-Fénié cita de las fòrmas ancianas : Alemannis (de ~), en latin, en 1164, Alemano (parrochia de ~), en latin, en 1259, Allamans (parrochia de ~), en occitan, a l'entorn de 1300, Alamans, Dalamans, en occitan, en 1307-1317, Alamans lo Velh, en occitan, en 1326, Alamant (capella de ~ lo Velh), en occitan, en 1326, Alemanis (de ~ Veteribus), en latin, en 1520, Allemans (Les ~), en français, al sègle XVII (mapa). La prononciacion es [ale'maŋ de 'dro]. Lo nom testimònia de la preséncia d'una colonia d'Alamans, a costat deu prumièr reiaume visigotic en Gàllia, près d'autres toponimes de sens etnic long de la vau de Dròt, çò qu'es l'indici d'una zòna estrategica entre Dròt e Garona : Romanha, Borgonhaga, Romanó (Romanor ?), comuna de Boissa, un autre Romanha (comuna de Montflanquin), Francó (Francor ?), comuna de Lobejac, França (comunas de Senta Denença, La Cauçada e Lausun), etc. Las colonias germanicas pòdon èstre de simplas garnisons emplegadas per l'armada romana e los noms datan probablament deu sègle V (segon P.-H. Billy).
Dròt (que sèrv de determinant, oficialament dempuèi 1896) es un idronime prelatin, atestat Droth torrens en 1004, Drot en 1053, Droz en 1095. L'etime es benlèu la raiç *dora, present emb sas variantas dins Dordonha, Durença, Droma, Douro, o lo gallés *dúbreto, vengut de la basa idronimica dubro-, « aiga », que donèt *drob(e)to e Dròpt, o lo gallés *Drŭtā, « rapide » (de druna, meteis sens$^,$$^,$. Precisem que si Xavier Delamarre explica Dròt per *Drŭtā, « rapide », lo riu, nascut près de Montpasièr e non pas dins las montanhas, es remarcablament lent.

### Nòtas sus la fixacion del nom : Alamans o Alemans ?

Los elements d'informacion son contradictòris. La fòrma causida per Bénédicte Boyrie-Fénié es Alemans de Dròt e correspond a la prononciacion [ale'maŋ de 'dro], mès se sap pas s'es una prononciacion constatada (l'occitan es localament en maissant estat de conservacion) o supausada. La grafia de B. Bénédicte Boyrie-Fénié es represa per lo site top'Òc, çò qu'a pas la mendre importància (es un site d'enregistrament, en cap de cas un site scientific). Aquò empacha pas de constatar que si las fòrmas ancianas en latin son en Ale-, las en occitan son en Ala-, çò qu'es probablament pas un azard (veire lo meteis fenomèn a Talança, un cas pus simple perqué la fòrma autentica, Talança, es conservada). Aquò sembla un paradòxe, perqué la tradicion istorica tracta d'abòrd deu pòble deus Alamanni, mès en realitat lo nom foguèt camjat en Alemanni dins los tèxtes. Ala/emans es en marge de la Petita Gavachariá, çò qu'a benlèu influït sus la prononciacion. Aquò's donc pas aisit de conclure.

## Istòria

* Aus sègles XVII e XVIII, i aviá pas de desequilibri entre l'importància d'Alemans, la de La Sauvetat, e la de Miramont; la vila pus granda a l'entorn èra Aimet. Lo camin grand de Brageirac a las Landas passava per Aimet, La Sauvetat per la riba drecha de Dròt, Alemans, Cambas, Escassafòrt e Senta Baselha. La futura D 933 existissiá pas$^,$. Aquò's pas qu'au sègle XIX que Miramont venguèt un grand caireforc e una vila importanta e que La Sauvetat e Alemans perdèron tot caractèr urban.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2014 | 2026 | Émilien Roso | UMP, LR | |
| març de 2008 | 2014 | Jean-Pierre Domec | | mètge |
| març de 2001 | 2008 | Robert Polèse | | |
| junh de 1995 | 2001 | Christian Le Breton | | |
| | 1995 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Lausun; es ara del canton de La Vau de Dròt.

## Demografia

modificar « persona »  v · d · m 
Evolucion demografica Populacion comunala actuala (2013): 502, totala: 507 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 765 | 491 | 620 | 710 | 731 | 735 | 712 | 717 | 706 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 704 | 690 | 678 | 672 | 664 | 664 | 667 | 628 | 704 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 692 | 675 | 678 | 573 | 556 | 585 | 557 | 565 | 560 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 569 | 537 | 536 | 455 | 455 | 447 | 457 | 463 | 470 485 |
| 2009 | 2010 |
| 477 492 | 481 496 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 490 abitants e la densitat èra de 76,56 ab/km².

## Veire tanben

* Comunas d'Òut e Garona

## Nòtas

* 1 2 3 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012
* ↑ https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, P. 141
* ↑ Xavier Delamarre, Dictionnaire de la Langue gauloise, ed. Errance, 2003, p. 150
* ↑ https://web.archive.org/web/20170602164253/http://www.locongres.org/oc/aplicacions/top-oc/topoc-recerca/
* ↑ https://www.geoportail.gouv.fr/donnees/carte-de-cassini
* ↑ https://web.archive.org/web/20181031215103/https://gallica.bnf.fr/ark:/12148/btv1b77101733/f1.item.zoom
* ↑ https://www.sudouest.fr/2020/05/27/emilien-roso-reelu-maire-7515819-3607.php
* Portau de Guiana